Hér má sjá hluta krotsins sem nú hefur verið afmáð . Typpapyndir , nöfn og misgáfuleg skilaboð eru algengt viðfangsefni skemmdarvarganna . Facebook Óskar Sævarsson , landvörður í Reykjanesfólkvangi , segir skemmdarverk og krot í Helgafelli , sem í dag var unnið að því að afmá , séu mörg mun eldri heldur en þau sem greint var frá að dúkkað hefðu upp í fjallinu í síðasta mánuði . Með stórri limmynd sem teiknuð var á fjallið hafi mælirinn hins vegar orðið fullur . Með dyggri hjálp Umhverfisstofnunar og Veraldarvina hafi hátt í 80 ummerki um skemmdarverk verið afmáð „ Þetta er ekkert nýtt . Þetta var bara orðið allt of mikið . Svo bara sprakk þetta með typpamyndinni , “ segir Óskar en hann segir að velsæminu hafi einfaldlega verið ofboðið þegar stærðarinnar typpamynd var teiknuð á fjallið . Í dag og í gær hefur vaskur hópur fólks unnið að því að afmá ummerki um skemmdarverk úr hlíðum Helgafells . „ Við fórum í dag og brugðumst við þessu . Umhverfisstofnun kærði verknaðinn og þar með er það komið í ákveðið ferli , eitt af því er að sinna viðhaldi , af því þetta er nú friðlýst svæði . Þá fékk ég með dyggri aðstoð Umhverfisstofnunar , vaskan hóp af fólki , “ segir Óskar . Auk hóps frá Umhverfisstofnun eru um 20 krakkar frá Veraldarvinum , sem starfa á vegum Hafnarfjarðarbæjar . Það má því segja að það hafi verið valinn maður í hverju rúmi í aðgerðum dagsins . „ Við skiptum okkur í tvennt og afmáðum 60 til 80 ummerki . Sum þeirra voru ný , en önnur voru djúp og gömul . “ Óskar segir að tímabært hafi verið að ráðast í aðgerðir sem þessar . Krotið um allt fjall hafi einfaldlega verið orðið allt of mikið , dreift um allt fjallið . Þessi limur er aðeins eitt fjölmargra dæma um misskemmtilegar myndir og skilaboð sem rist hafa verið í fjallið . Facebook Prófmál inn í framtíðina Óskar segir svona viðhaldsaðgerðir almennt ekki vera í verkahring landvarða eða annarra sem fara með umsjá friðlýstra svæða . „ Þetta var bara orðið of mikið . Þetta verður væntanlega prófmál inn í framtíðina fyrir þá sem koma að svona málum , skipulagningu , þá sem sjá um friðlýst svæði , landverði . Hvort það eigi að vera í þeirra verkahring að afmá . Það er nokkuð ljóst að ef að við stöndum fólk að verki , þá munum við kæra , “ segir landvörðurinn . Hann segir þær aðferðir sem notast er við þegar skemmdarverkin eru afmáð úr fjallshlíðunum vera einfaldar . „ Þetta er mjúkt , opið , slípað móberg undan veðri og vindum . Það rigndi síðustu tvo daga , sem gerði þetta enn einfaldara , “ segir Óskar og upplýsir blaðamann í kjölfarið um að notast sé við öfluga vírbursta sem beitt er með handafli . Óskar Sævarsson , landvörður í Reykjanesfólkvangi . Grindavíkurbær „ Klórum þetta hægt og rólega upp , þannig að ekki verði með nokkru móti hægt að greina hvað þarna stóð . “ Þó að ummerki um skemmdarverkin séu mögulega ekki alveg á braut kveðst Óskar litlar áhyggjur hafa af því , þar sem íslenski veturinn , veður og vindar , komi til með að hjálpa til með slíkt þegar sumri tekur að halla . Hópurinn hóf vinnu um klukkan 10 í morgun og var á leið niður af fjallinu þegar blaðamaður heyrði í Óskari á þriðja tímanum í dag . Þakkar Umhverfisstofnun fyrir veitta aðstoð Óskar fer einn með landvörslu í Reykjanesfólkvangi , en það er gríðarstórt svæði . „ Ég nýt þess núna undanfarin ár að fá mjög góða aðstoð frá Umhverfisstofnun , “ segir Óskar og segist um leið biðja að heilsa vinum sínum í Umhverfisstofnun . Gerðu sér að leik að krafsa nöfn og útlínur getnaðarlima í linan jarðveg Helgafells .